《五丁峡》
清代·李重华

绝壑灵奇尽鬼工，停眸便识五丁通。双崖翠影侵天合，万窃云根入地空。

杜宇魂生迷鸟道，蜀山蛇拔剩龙宫。金牛纵被秦人误，开辟何曾让禹功。

作者简介：清江苏吴县人，字实君，号玉洲。李寅子。雍正二年进士，官编修。工诗。生平游踪，历巴蜀，过秦、汉、唐之故都，望终南、武关之形胜，登泰山，谒孔林，登临凭吊，发而为诗，颇得江山之助。有《三经附义》、《贞一斋集》。